Fis-16 ta' Lulju, il-Kunsill Affarijiet Barranin adotta qafas għal miżuri restrittivi mmirati kontra persuni u entitajiet responsabbli li dgħajfu l-istat tad-dritt ostakolaw soluzzjoni politika inklużiva fil-Maldivi kif ukoll persuni u entitajiet responsabbli minn ksur serju tad-drittijiet tal-bniedem. Din id-deċiżjoni tagħmilha possibbli li, jekk is-sitwazzjoni ma titjiebx, jiġu imposti projbizzjoni fuq l-ivvjaġġar u ffriżar tal-assi fuq l-individwi u l-entitajiet rilevanti. Din id-deċiżjoni ssegwi direttament il-konklużjonijiet tal-Kunsill Affarijiet Barranin tas-26 ta' Frar 2018 dwar il-Maldivi. Skont il-Kunsill is-sitwazzjoni mhix konformi mal- prinċipji ta' tmexxija demokratika u s-separazzjoni tas-setgħat , u indika li jista' jikkunsidra miżuri mmirati jekk is-sitwazzjoni ma titjiebx. Fil-konklużjonijiet tiegħu, il-Kunsill appella lill-gvern tal-Maldivi biex jinvolvi lill-mexxejja tal-oppożizzjoni fi djalogu ġenwin li jwitti t-triq għal elezzjonijiet Presidenzjali kredibbli, trasparenti u inklużivi Konklużjonijiet tal-Kunsill dwar il-Maldivi, 26 ta' Frar 2018 Delegazzjoni tal-UE għas-Sri Lanka u l-Maldivi Ara l-paġna tal-laqgħa